dh-unibe/image-text_koenigsfelden-charters-post-1500 huggingface dataset:
Wir, nächbenempten Heini Waͤchterˀ, Heini Geisler genant Sigrist, Hans Vetter, Hans Loͤli, Hans Karrerˀ, ✳ Hans Rollobotz,
schuͦmacher, Heinrich Ellend, der kuͤffer, ✳ Heini Wygachˀ, Erhart Schnider und Heini Gnipholtz, all von Obnˀburg, ✳ bekennend und tuͦnd kund mengklichem mit disem brieff ✳ fùr uns und all unser erbn̄ und nachkomen daselbs
ze Oberburg, ✳ die wir ouch harzuͦ vestenklich vˀbindend, ✳ als der erwirdigen, geistlichn̄ frown̄, frow Ursseln
von Mùlinen, aͤbptissin, und ir coventz vordnˀ und si, ✳ unser gnedig frown̄, ✳ uns zuͦ unsmˀ dorff Obˀnburg
den brunnen, den man nempt den Särenbrun̄, der von altˀ und raͤcht billich mit und zuͦ andmˀ wasser
in ir closter geverggot und gän soͤltte, denn̄ das si uns den ✳ in und zuͦ unsmˀ dorff, durch unser vordnˀ
und unser bitt, nutz und notturfft willen von sundnˀ gnädn̄ und nit von raͤcht ✳ hand gelichn̄ und vertigen
lässen, ✳ mit raͤchten, uszbedingt₎ fùrwort₎, wenn̄ die gedàcht₎ unser gnedig frown̄, ir gotzhus und nachkomē
des, gebraͤstenhalb wassers in irmˀ closter, nit lengˀ enbnˀ wellend oder moͤgend, ✳ das si den wol widerumb
von uns und dem unsnˀ in und zuͦ irmˀ wasser ✳ vertigen, leitten und so lang inen das fuͦgklich, notturfftig oder ze willen ist behalten, àn unser und ùnser nächkomen sūmen, irren und widerredn̄.
wir entzichend uns ouch daruff fùr uns und fùr als vor aller raͤchtung, vordrung und anspräch der
eigenschafft des brunnen mit allen den worten, sicherheit und gewarsami, dero die genant₎ ùnsrˀ
gnedig frown̄, ir gotzhus und nachkomen herzuͦ notturfftig sind oder werdend, ✳ inmàssz, als uns der obgeschribn̄ brun̄ nie gelichn̄ noch zuͦ uns bràcht were ✳ alles ungevarlich. und des zuͦ wàrem, vestem
urkùnd habend wir all gemeinlich und sunderlich mit ernst erbaͤtten ✳ den fromen und vesten
jungkhˀ Petnˀ von Griffensee, das er sin insigel fùr uns, doch im und sinen erbn̄ àn schadn̄, offenlich
gehenkt hätt, darunder wir uns vestenklich vˀbindend, zebesagen aller vorgeschribnˀ ding, der gebn̄
ist uff mendag vor sant Johans tag ze sùnwendn̄, nach Cristus geburt vierzaͤchn̄hundˀt fùnffzig und
nùn jare ꝫcꝭ.
Königsf. 708
✳ K ✳
✳ D ✳ 92✳
uber den brunnen ze Obnˀburg
den man nempt den Saͤrenbrun̄ ✳ das
wir den wider zuͦ unsˀm wasser in
unser clostˀ nemen moͤgend ꝫcꝭ
stàt recht
Staatsarchiv
AARGAU
✳
c ij ✳